Países que participaron na Copa Mitropa.
A **Copa Mitropa** ou **Copa de Europa Central** foi unha competición continental de fútbol a nivel de clubs que naceu en 1927 e desapareceu en 1940 por mor da segunda guerra mundial.

Historia
--------

Nas primeiras dúas edicións participaron dous clubs de Hungría, Austria, Checoslovaquia e Iugoslavia. En 1929 os clubs de Iugoslavia foron substituídos polos de Italia. En 1934 ampliouse a participación a 4 equipos por país. A partir de 1936 foron admitidos clubs de Suíza, e ó ano seguinte tamén de Romanía e novamente de Iugoslavia. En 1938, por mor da anexión alemá de Austria, os clubs dese país rexeitaron formar parte da competición. En 1940, por mor da guerra, a competición foi abandonada.

A Copa Mitropa enfrontaba ós clubs das, por aquel entón, principais potencias futbolísticas de Europa. Italia acadou os campionatos do mundo de 1934 e 1938, sendo subcampións Checoslovaquia e Hungría. Ademais Italia acadou o ouro nos Xogos Olímpicos de 1936, deixando a prata para a selección de fútbol de Austria, demostrando pois que Italia, Checoslovaquia, Hungría e Austria eran as 4 principais potencias do fútbol mundial. De feito Austria, Checoslovaquia e Hungría foron os 3 primeiros países do mundo en introducir o profesionalismo no fútbol (en 1924, 1925 e 1926 respectivamente). Estes datos fan entender que no seu tempo a Copa Mitropa tivo un prestixio semellante ó que ten actualmente a Liga de Campións da UEFA.

### Palmarés

|  |  |
| --- | --- |
| 

|  |
| --- |
| **Finais da Copa Mitropa** |

 |
| Tempadas | CAMPIÓN | Resultados | Subcampión |
| 1940 | Hungría Ferencvárosi TC | Final non disputada | Romanía  FC Rapid Bucureçti |
| 1939 | Hungría **Újpest FC** | 4-1 e 2-2 | Hungría Ferencvárosi TC |
| 1938 | Checoslovaquia **SK Slavia Praha** | 2-2 e 2-0 | Hungría Ferencvárosi TC |
| 1937 | Hungría **Ferencvárosi TC** | 4-2 e 5-4 | Italia SS Lazio |
| 1936 | Austria **FK Austria Wien** | 0-0 e 1-0 | Checoslovaquia AC Sparta Praha |
| 1935 | Checoslovaquia **AC Sparta Praha** | 1-2 e 3-0 | Hungría Ferencvárosi TC |
| 1934 | Italia **Bologna FC** | 2-3 e 5-1 | Austria SK Admira Wien |
| 1933 | Austria **FK Austria Wien** | 1-2 e 3-1 | Italia AS Ambrosiana |
| 1932 | Italia **Bologna FC** | 2-0 e 0-1 | Austria First Vienna FC |
| 1931 | Austria **First Vienna FC** | 3-2 e 2-1 | Austria Wiener AC |
| 1930 | Austria **SK Rapid Wien** | 2-0 e 2-3 | Checoslovaquia AC Sparta Praha |
| 1929 | Hungría **Újpest FC** | 5-1 e 2-2 | Checoslovaquia SK Slavia Praha |
| 1928 | Hungría **Ferencvárosi TC** | 7-1 e 3-5 | Austria SK Rapid Wien |
| 1927 | Checoslovaquia **AC Sparta Praha** | 6-2 e 1-2 | Austria SK Rapid Wien |

### Trala segunda guerra mundial

A comezos dos anos 50 os países de Europa Central viron o éxito da Copa Latina, unha competición continental creada á imaxe e semellanza da antiga Copa Mitropa, e que enfrontaba cada ano ós campións das ligas de España, Portugal, Francia e Italia. En 1951 disputouse un torneo chamado Copa Zentropa, que pretendía ser a continuación da Copa Mitropa, porén non tivo continuidade até que, en 1955, volveu o antigo torneo, co mesmo nome: Copa Mitropa, e co mesmo formato, aínda que con moito menos prestixio internacional, xa que ese mesmo ano naceu a Copa de Campións de Europa, actual Liga de Campións da UEFA. Durante moitos anos o representante italiano era o equipo que remataba o campionato doméstico por detrás dos equipos clasificados para Copa da UEFA. A partir dos anos 80 a competición comezou a ser disputada tan só polos campións das diversas segundas divisións. Os campións do torneo na súa segunda vida foron os seguintes:

|  |  |  |
| --- | --- | --- |
| * 1951 - Austria SK Rapid Wien
* 1955 - Hungría MTK Budapest FC
* 1956 - Hungría Vasas SC
* 1957 - Hungría Vasas SC
* 1958 - Iugoslavia FC Crvena Zvezda
* 1959 - Hungría Budapest Honvéd FC
* 1960 - Hungría Hungaria
* 1961 - Italia Bologna FC
* 1962 - Hungría Vasas SC
* 1963 - Hungría MTK Budapest FC
* 1964 - Checoslovaquia AC Sparta Praha
* 1965 - Hungría Vasas SC
* 1966 - Italia ACF Fiorentina
 | * 1967 - Checoslovaquia FC Spartak Trnava
* 1968 - Iugoslavia FC Crvena Zvezda
* 1969 - Checoslovaquia FK Inter Bratislava
* 1970 - Hungría Vasas SC
* 1971 - Iugoslavia NK Čelik Zenica
* 1972 - Iugoslavia NK Čelik Zenica
* 1973 - Hungría FC Tatabánya
* 1974 - Hungría FC Tatabánya
* 1975 - Austria FC Wacker Innsbruck
* 1976 - Austria FC Wacker Innsbruck
* 1977 - Iugoslavia FK Vojvodina Novi Sad
* 1978 - Iugoslavia FK Partizan
* 1979 - Non se disputou
 | * 1980 - Italia Udinese Calcio
* 1981 - Checoslovaquia 1.FC Tatran Prešov
* 1982 - Italia AC Milan
* 1983 - Hungría Vasas SC
* 1984 - Austria SC Eisenstadt
* 1985 - Iugoslavia NK Iskra Bugojno
* 1986 - Italia AC Pisa
* 1987 - Italia Ascoli Calcio
* 1988 - Italia AC Pisa
* 1989 - Checoslovaquia FC Baník Ostrava
* 1990 - Italia AS Bari
* 1991 - Italia Torino FC
* 1992 - Bosnia e Hercegovina FK Borac Banja Luka
 |

Véxase tamén
------------

### Ligazóns externas

* A Copa Mitropa en RSSSF.COM *(en inglés)*